Tomas Ibarra

Tomas Ibarra Indakoetxea (Zubieta, 1945 - ), Kokotxea, Zubietako inauterietako joalduna izan da 1992tik eta hartzazaina 2015etik aurrera. Lanbidez industriako langilea, artzaina eta basozaina izan da.

 Biografia 
Txikia zela, lehenik Lezora eta ondoren Errenteriara joan zen familiarekin bizitzera. Industriako lanetan ibili ondoren, AEBtara joan zen artzain, eta handik itzuli ondoren Gipuzkoako Foru Aldundiko basozaina izan da erretiratu arte.

 Joalduna 
Gaztetan pare bat aldiz atera zen joaldun gisa, eta berriro ez zuen lortu, lan-kontuak zirela eta, 47 urte zituen arte. Hala ere, 1971ean Errenteriako jaietara eraman zituzten Angel Elkanoren ekimenez, eta bertan egon zen bide osoan laguntzen. Errenterian 40 urtez jarraian desfilatu dute Zubietako joaldunek, eta Euskal Herrian ezagun egitearen arrazoietako bat da.

1993tik aurrera joaldun gisa aritu zen berriro ere, eta 2015ean, "norbaitek egin behar zuela eta", hartzazain gisa aritu da, joaldunen pausoa bateratzen.

 Artzaina Ameriketan 
Basozain lanetatik erretiratu ondoren, Euskal Artzainak Ameriketan elkarteari laguntzen aritu zen, euskal artzainek Ameriketan izandako bizipenak, dokumentazioa eta argazkiak berreskuratzen , gero Elgorriagan sortu zuten Euskal Artzainak Ameriketan Museorako dokumentazio lan handia eginez. Urtero, Euskal Artzainak Mendian ospakizunean parte hartu du, eta 2025eko jaiaren kartelean agertu zen.

 Argazki galeria 

 Erreferentziak 

 Kanpo estekak 

Kategoria:Zubietarrak
Kategoria:Errenteriarrak
Kategoria:Oarsopedia
Kategoria:Malerrekapedia
Kategoria:Euskal Herriko artzainak